**ЕКОНОМСКА ГЕОГРАФИЈА**

ЦИЉ И ЗАДАЦИ

**Циљ** наставе предмета економске географије је да ученици развију просторну,општунаучну и jeзичку писменост, да развију способности, вештине и ставове корисне у свакодневном животу, да развију мотивацију за учење и интересовања за географију као науку која ће им омогућити разумевање основних физичко-географских одлика наше земље

* упознавање друштвено-економских процеса и промена у земљи и свету, уз примену концепта одрживог развоја, етичности и права будућих генерација на очувану животну средину.

**Задаци** наставе економске географије су да ученици:

* да стекну осећај за положај и простор.
* примењују стечена знања и вештине при доношењу одлука и решавању проблема из свакодневног живота;
* унапреде писану и говорну комуникацију, мисаона, практична и друга умења, цифарско
  + графичко изражавање и развију географско мишљење.
* да се развијају односи и вредности према: средини која окружује ученика и према разноликостима природних и људских карактеристика у свету и у нашој земљи; значају природних лепота, природних услова и фактора који утичу на људске делатности у свету
  + Србији; бризи за квалитет, планирање и заштиту животне средине и људског хабитата на домаћим и светским просторима; разумевању за решења локалних, регионалних, националних и светских проблема економског, политичког и другог значаја; могућностима да доносе одлуке без негативног ефекта на животну средину, као да развијају етику њене заштите која ће их руководити у њиховим радним и животним активностима.

САДРЖАЈИ ПРОГРАМА

**I I РАЗРЕД**

(2 часа недељно, 72 часа годишње)

1. УВОД У ЕКОНОМСКУ ГЕОГРАФИЈУ СВЕТА И СРБИЈЕ (3) Економска географија као научна дисциплина

Предмет и задаци, подела, место у систему наука, практични и територијски значај. Развој економске географије у свету и у Југославији.

Географски положај, величина и границе Србије

Верификација географског положаја. Величина и границе Србије. Анализа географског положаја, посебно његове саобраћајно-географске политичке компоненте.

1. ЕКОНОМСКО-ГЕОГРАФСКА ВАЛОРИЗАЦИЈА ПРИРОДНИХ ПОТЕНЦИЈАЛА СВЕТА И СРБИЈЕ (10)

Основне карактеристике и структура богатства друштва

Природни услови и извори. Људи - највеће богатство сваког друштва. Географски положај као својеврсно богатство друштва.

Рељеф и његова економско-географска валоризација у свету и Србији

Облици и елементи рељефа. Висинска структура рељефа. Рељеф и људске делатности. Климатски елементи и фактори у свету и Србији Климатски елементи и фактори. Типови климе. Значај климе за живот људи.

Воде на Земљи у Србији

Облици појављивања и начин коришћења. Светски океан. Копнене воде. Коришћење вода. Продуктивно земљиште, биљни и животињски свет на Земљи и у Србији Типови земљишта. Коришћење и заштита земљишта. Најважнији биогеографски фактори. Територијални развој биљног и животињског света.

Географски омотач на Земљи

Целовитост географског омотача. Најважнији еколошки проблеми. Нужност очувања еколошке равнотеже у физичко-географском комплексу.

Рејонирање природних потенцијала у Србији

Основни услови и принципи рејонирања. Основне физичко-географске одлике рејона у Србији

1. ДРУШТВЕНО-ГЕОГРАФСКИ ФАКТОРИ ПРИВРЕЂИВАЊА (10)

Основни географски садржаји и типови државе Политичко-географски елементи државе. Класификација држава по друштвено-политичком и државном уређењу. Државно устројство Србије. Број, динамика раста и густина становништва света и Србије

Природни прираштај и биодинамички типови. Миграциони процес и правци. Одлике

густине становништва света и Србије.

Основне структуре становништва света

Биолошке, социо-економске, етничке и културолошке.

Основне структуре становништва Србије

Биолошке, социо-економске, етничке и културолошке.

Насеља и процес урбанизације у свету и Србији

Типови насеља и њихова функционална хијерархија. Појам, узорци и последице

урбанизације.

Економско-политички фактори привређивања

Продукциони и својински односи. Улога државе. Утицај политичких фактора.

Научнотехнолошки развој као фактор привређивања Наука - битан покретач друштвено-економског развоја. Неравномерни развој и примена науке у свету.

1. ЕКОНОМСКО-ГЕОГРАФСКО ДЕФИНИСАЊЕ ПРИВРЕДЕ И ФАЗЕ РАЗВОЈА ПРИВРЕДЕ У СРБИЈИ (6)

Значај привреде и подела људских делатности

Привреда као функционални систем. Законитости које делују у географској средини важни за развој привреде.

Основни економско-географски приступи у изучавању привреде Територијално, парцијално-територијално (регионални), гранско-територијални (хоризонтални) и производно-технолошки (вертикални) приступ. Економско-географска рејонизација Принципи рејонизације. Главни типови рејона.

Фазе развоја привреде Србије и диспаритета њеног регионалног развоја

Краћи преглед развоја привреде у последњих 100 година. Неравномерни економски развој. Проблем развоја појединих подручја (брдско-планинских, пограничних, вишенационалних, приградских).

1. ПОЉОПРИВРЕДА У СВЕТУ И СРБИЈИ (9)

Услови за развој и типови пољопривреде

Развој и подела пољопривреде. Савремени начини рада у пољопривреди. Типови пољопривреде.

Биљна производња у умереном појасу.

Умерени климатски појас – најважније подручје биљне производње на Земљи. Размештај производње главних врста жита, индустријског и крмног биља. Биљна производња у суптропском и тропском појасу

Специфичности производње. Размештај производње главних култура.

Сточарство и риболов у свету

Значај сточарства за живот људи. Главне гране и територијални размештај. Главна

риболовна подручја и обим улова рибе.

Биљна производња Србије

Географски и други фактори производње. Обим и територијални размештај производње

главних земљорадничких производа.

Сточарство и риболов Србије

Главне гране сточарства - развој значај, територијални размештај. Улов рибе и значај риболова.

1. ИНДУСТРИЈА У СВЕТУ И СРБИЈИ (14) Развој, подела, значај индустрије

Развој и значај индустрије. Процес индустријализације и ниво индустријске развијености. Последице индустријализације.

Енергетика и њен значај

Значај енергетике за привредни развој. Производња угља, нафте и гаса. Остали извори енергије. Електроенергетика - базна грана енергетике.

Сировине и њихов значај

Врсте и значај сировина. Територијални и размештај и обим производње главних сировина.

Економско географске карактеристике индустрије Европе и територије бившег Совјетског Савеза

Развој и значај индустрије. Индустријске области и рејони. Европа као колевка савремене

цивилизације.

Економско-географске карактеристике индустрије Англоамерике

Услови развоја. Структура и територијални размештај. Значај и место индустрије Англоамерике у светској привреди.

Економско-географске карактеристике индустрије земаља Западног Пацифика Специфичности развоја. Динамика развоја. Обим, структура и територијални размештај производње.

Економско-географске карактеристике индустрије у недовољно развијеним земљама Недовољно развијене земље - велики несклад између богатства у сировинама и ниског нивоа економске развијености. Рударско-индустријске области Азије, Африке и Латинске Америке.

Тешка индустрија Србије

Енергетика, рударство, металургија, машинска индустрија, базична хемијска индустрија -

развој, значај и територијални размештај.

Лака индустрија Србије

Лака хемијска, текстилна, прехрамбена, графичка индустрија. Значај и територијални размештај.

1. ПРОМЕТ У СВЕТУ И СРБИЈИ (10) Услови и фактори развоја саобраћаја

Фактори развоја и подела саобраћаја. Основни економско-географски елементи саобраћаја. Значај и функције саобраћаја.

Саобраћајне гране и њихов територијални размештај у свету Сувоземни, водени и ваздушни саобраћај.

Основна обележја савремених телекомуникација и информатике у свету и Србији Развој, значај, структура и територијални размештај.

Саобраћај Србије

Развој, структура (гране), обим и територијални размештај промета робе и путника. Спољна трговина у свету Обим, структура и територијални размештај трговине. Главни токови робе. Унутрашња и спољна трговина Србије

Обим, структура, значај и територијални размештај.

Основне економско-географске одлике туризма у свету и Србији

Фактори развоја, обим, структура, територијални размештај туристичког промета.

1. ВАЖНЕ ГЕОГРАФСКЕ КАРАКТЕРИСТИКЕ САВРЕМЕНОГ СВЕТА (6)

Савремена политичка карта света

Формирање политичке карте света. Глобални геополитички проблем. Балкански геополитички чвор.

Основне одлике економског развоја и интеграционих процеса у свету

Неравномерни развој - основна противречност савременог света. Интеграциони процес и главне међународне економске и политичко-географске организације у свету. Основне карактеристике "новог светског поретка".

Место и улога Србије у систему светске привреде

Положај и значај Србије на светском тржишту. Могућности Србије за укључивање у међународну поделу рада.

Основне економско-географске карактеристике и проблеми Републике Србије и Црне

Горе

Основни фактори привређивања. Структура и рејонизација привреде.

ГОДИШЊА СИСТЕМАТИЗАЦИЈА (2)

НАЧИН ОСТВАРИВАЊА ПРОГРАМА (УПУТСТВО)

Програмски садржаји економске географије дати су у виду наставних целина - тема. За наставне целине дат је оквирни број часова, који наставнику треба да сугеришу обим, дубину и начин реализације сваке целине. Тај фонд часова има оријентациони карактер и треба га усклађивати са конкретном ситуацијом у разреду и одређеном наставном целином.

Програмски садржај економске географије усмерен је на поступно увођење ученика у сложене економско-географске појмове, изучавање привреде са економско-географског аспекта, где је акценат на најважнијим привредно-географским законитостима, фазама развоја привреде у свету и у Србији. Наведени садржаји поред основног теоријског приступа поседују и активан приступ усмерен ка овладавању просторног сналажења.

Наставник, при изради оперативних планова, дефинише степен прораде садржаја и динамику рада, водећи рачуна да свака тема добије адекватан простор и да се планирани циљеви и задаци предмета остваре. При томе, треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на часовима што захтева већу партиципацију ученика, различита методска решења и различите изворе информација, као и многобројне примере из праксе, којима се илуструје дата проблематика.

Садржај предмета економска географија својом хетерогеном тематском структуром природа

* друштвено-економски садржаји) има велике могућности за корелацију са другим наставним предметима природних и друштвених наука, а посебно са различитим економским дисциплинама, као што су основи економије, пословна економија, монетарна економија и банкарство, статистика. Ученике треба анимирати да сами потраже везу са другим предметима. Повезивањем садржаја других предмета са садржајем економске географије стечена знања, ставови, вредности и вештине у оквиру наставе добијају шири смисао и доприносе остваривању општих образовних и васпитних циљева, посебно оних који се односе на унапређивање когнитивног, емоционалног и социјалног развоја ученика.

Наставник, уз примену интерактивне наставе, код ученика развија заинтересованост за предметне садржаје и усмерава ученике на самосталност у организацији и реализацији активности, као и изради пројеката. Програм економске географије конципиран је тако да у његовој реализацији омогућава наставницима и ученицима велику креативну слободу, што зависи од могућности, али избор наставних метода у реализацији садржаја програма зависи, пре свега, од циља и задатка наставног часа, способности ученика, расположивих наставних средстава и учила. У оквиру сваке програмске целине, ученике треба оспособљавати за: самостално проналажење, систематизовање и коришћење информација из различитих извора (стручна литература, интернет, часописи, уџбеници), визуелно опажање, поређење и успостављање веза између различитих садржаја (нпр. повезивање садржаја предмета са свакодневним искуством, садржајима других предмета и др.); тимски рад; презентацију својих радова и групних пројеката и ефикасну визуелну, вербалну и писану комуникацију.

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију.

Приликом оцењивања процењују се:вештине изражавања и саопштавања; разумевање, примена и вредновање научених поступака и процедура; рад са подацима и рад на различитим врстама текстова.

Ученик се оцењује на основу усмене провере постигнућа и писмене провере постигнућа

* складу са програмом наставног предмета.Ученик се оцењује и на основу активности и ученикових продуката рада, а нарочито: излагања и представљања, учешћа у дебати и дискусији, писања есеја, домаћих задатака, учешћа у различим облицима групног рада, рада на пројектима.